Psalam (Šarić) 123.
Postupna pjesma.

1Svoje oči podižem k tebi, koji stoluješ u nebu. 

2Eto, kao što su oči slugama uprte u ruku gospodara njihova, kao što oči sluškinji u ruku gospodarice njezine, tako su oči naše uprte u Gospoda, Boga našega, dok nam iskaže milost, 

3Smiluj se nama, Gospode, smiluj se nama, jer smo se obilno nasitili sramote. 

4Duša je naša presita poruge od bogatih, prezira od oholih. 

Psalmi (Šarić)